HERO Sales
హీరో విక్రయాల్లో 11% వృద్ధి
న్యూఢిల్లీ, అక్టోబరు 3: దేశంలోనే టూవీలర్‌ రంగంలో అత్యధికంగా విక్రయాలు జరుపుతున్న హీరోమోటో కార్ప్‌ సెప్టెంబరునెలలో విక్రయాలు 11శాతం పెరి గాయని ప్రకటించింది. గత ఏడాది 6,06,744 యూనిట్లనుంచి ఈ ఏడాది 6,74,961యూనిట్లను విక్రయించినట్లు వెల్లడించింది. గత ఏడాది అక్టోబరునెలలో హీరోమోటోకార్ప్‌ 6,39,802 యూనిట్లను విక్రయించింది. వరుసగా రెండోసారి సెప్టెంబరులో ఆరులక్షలకు పైబడిన యూనిట్లను విక్రయించింది. ఆగస్టు,మార్చి, ఏప్రిల్‌నెలల్లో కూడా హీరో ఆరులక్షల యూనిట్లకుపైబడి విక్ర యాలు నిర్వహించింది. స్ప్లెండర్‌ ఐస్మార్ట్‌ 110సిసి మోటార్‌బైక్‌ మార్కెట్లను కుదిపేసింది. కంపెనీ 100 సిసిలోను, 125సిసి విభాగాల్లో మార్కెట్‌లీడర్‌గా ఉంది. ప్రస్తుతం 55శాతం మార్కెట్‌ వాటాతో ఉంది. ప్రీమియం సెగ్మెం ట్‌ను పెంచేందుకుగాను హీరోమోటో ఇటీవలే ఎఛీవర్‌150సిసి మోటార్‌బైక్‌ ను విడుదలచేసింది. బిఎస్‌4 నిబంధ నల ఆధారిత ఇంజన్‌ను హీరో ఐ3 ఎస్‌ టెక్నాలజీతో రూపొందించింది. ==== పండుగ సీజన్‌ కోసం తనిష్క్‌’శుభమ్‌ కలెక్షన్‌ హైదరాబాద్‌, అక్టోబరు 3: పండుగసీజన్లను పురస్క రించుకుని టాటాగ్రూప ఆభరణాల సంస్థ తనిష్క్‌ కొత్తగా శుభమ్‌ కలెక్షన్‌ను విడుదలచేసింది. భారతీయ దేవాలయాల సాంప్రదాయాలను ఈ డిజైన్లలో పొందుపరిచింది. 100కుపైగా ఆభరణాలు నెక్లెస్‌లు, పెద్దపెద్ద హారాలు, జుంకీలు, గాజులు పెండెంట్స్‌ వంటివి ఉన్నాయి. కస్టమర్లకు 25శాతం వరకూ ఆభరణాల తయారీ ఛార్జీలపై రాయితీని అందించ డంతో పాటు వజ్రాభరణాల బిల్లు మొత్తంలో 25 శాతం రాయితీ అందిస్తున్నట్లు తనిష్క్‌ జనరల్‌ మేనే జర్‌ దీపికా తివారి వెల్లడించారు. అందమైన దీపా వళి, దసరాలకోసం ఈ కొత్త కలెక్షన్‌ను కస్టమర్లకోసం సొంత తయారీ కేంద్రంనుంచే ఉత్పత్తి చేశామన్నారు.